Missatge: A vegades, hom descobreix la sopa d'all. Vull dir que descobreix algun fet relativament elemental però que no coneixia. Avui m'ha passat en el camp de les matemàtiques, he trobat una construcció que vista a posteriori hauria de saber des de fa molts anys, però no la coneixia. Va sobre les fraccions. Cada fracció la podem representar com el quocient de dos enters, amb el segon diferent de zero. A partir de cada fracció a / b generem dues fraccions més d'una manera molt senzilla: a / (a+b) i b / (a+b). Partim de la fracció no entera més senzilla possible, 1 / 2. Li apliquem el generador i obtenim 1 / 3 i 2 / 3. Ara, apliquem el generador a aquestes dues fraccions i obtenim: 1 / 4, 3 / 4, 2 / 5 i 3 / 5. A la tercera volta n' obtindrem vuit: 1 / 5, 4 / 5, 3 / 7, 4 / 7, 2 / 7, 5 / 7, 3 / 8 i 5 / 8. I continuem així de manera indefinida obtenint successivament 16, 32, 64... fraccions a cada pas, cada vegada el doble que l'anterior. A partir d'aquí podem observar tres fets: 1) No es repeteix mai cap fracció. 2) Totes elles estan en la forma canònica, que vol dir que no es poden simplificar. 3) El procés genera totes les fraccions majors que zero i menors que la unitat. Com a curiositat, les darreres fraccions de cada pas, les de la dreta, per raons senzilles de veure, tenen per coeficients els nombres de la sèrie de Fibonacci. En tinc demostracions, però la del punt 3 no és gaire elegant. Si a algú se n'hi acudeix una de maca...

Resposta: alfa, beta, gamma, delta, èpsilon, zeta, eta, theta, iota, kappa, lambda, mi, ni, ksi, òmicron, pri, rho, sigma, tau, ípsilon, fi, ji, psi i omega